OpenLLM-France/wikimedia huggingface dataset:
# Ferribushmakinita

La ferribushmakinita és un mineral de la classe dels fosfats que pertany al supergrup de la brackebuschita. Rep el nom per ser l'anàleg de Fe$^{3+}$ de la bushmakinita amb l'esmentat Fe$^{3+}$ substituint Al.

## Característiques

La ferribushmakinita és un fosfat de fórmula química Pb₂Fe$^{3+}$(PO₄)(VO₄)(OH). Va ser aprovada com a espècie vàlida per l'Associació Mineralògica Internacional l'any 2014. Cristal·litza en el sistema monoclínic. La seva duresa a l'escala de Mohs és 2.
L'exemplar que va servir per a determinar l'espècie, el que es coneix com a material tipus, es troba conservat a les col·leccions mineralògiques del Museu d'Història Natural del Comtat de Los Angeles, a Los Angeles (Califòrnia) amb el número de catàleg: 64512.

## Formació i jaciments

Va ser descoberta als Estats Units, concretament a la mina Silver Coin, situada a la localitat de Valmy, dins el districte miner d'Iron Point (comtat de Humboldt, Nevada), on es troba en quars massiu. Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Ferribushmakinite» (en anglès). Mindat. [Consulta: 19 setembre 2021].
# Lizio

Lizio (en bretó Lizioù) és un municipi francès, situat a la regió de Bretanya, al departament d'Ar Mor-Bihan. L'any 2006 tenia 679 habitants.

## Administració

Llista d'alcaldes :
| Període | Identitat |
| 1983-1989 | Raymond Guillard |
| 1989-1995 | René Jouanguy |
| 1995- | Jean-Claude Gabillet |

## Galeria d'imatges

* Calvari de Bego
* Casa de 1745
* Casa de 1635
* Capella de Sainte Catherine

## Evolució demogràfica

| 1793 | 1800 | 1806 | 1821 | 1831 | 1836 | 1841 | 1846 | 1851 | 1856 | 1861 | 1866 | 1872 | 1876 | 1881 | 1886 |
| 850 | 927 | 889 | 1.026 | 981 | 1.047 | 1.021 | 1.209 | 1.090 | 1.111 | 1.091 | 1.101 | 1.081 | 1.151 | 1.083 | 1.069 |
| 1891 | 1896 | 1901 | 1906 | 1911 | 1921 | 1926 | 1931 | 1936 | 1946 | 1954 | 1962 | 1968 | 1975 | 1982 | 1990 | 1999 |
| 1.078 | 1.096 | 1.134 | 1.081 | 1.043 | 985 | 960 | 941 | 927 | 880 | 873 | 786 | 801 | 766 | 722 | 747 | 737 |
| Des de 1962: població sense dobles comptes - Fonts : Cassini i INSEE |||||||||||||||||

## Referències

* ↑ «Notícia comunal de Lizio al web de l'EHESS titulat Des villages Cassini aux communes d'aujourd'hui». Arxivat de l'original el 2016-03-04. [Consulta: 5 juliol 2009].
* ↑ «Lizio al web de l'INSEE». Arxivat de l'original el 2007-10-10. [Consulta: 5 juliol 2009].

## Enllaços externs

* Web oficial del Municipi Arxivat 2009-03-08 a Wayback Machine.
* Lizio al web de l'Institut Geogràfic Nacional Arxivat 2007-03-13 a Wayback Machine.
# Devin Ebanks

Devin Ebanks (28 d'octubre de 1989, Queens, Nova York) és un jugador de basquetbol estatunidenc format al planter dels Los Angeles Lakers de l'NBA. Amb 2,06 metres d'alçària, juga en la posició d'aler.

## Enllaços externs

* Fitxa d'Ebanks en NBA.com (anglès)
* Estadístiques de Ebanks en ESPN.com (anglès)
# Anacroneuria hacha

Anacroneuria hacha és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Centreamèrica: Panamà.

## Referències

* ↑ Klapálek, 1909. Wien. ent. Ztg. 28(7/8):228.
* ↑ uBio (anglès)
* ↑ Stark, 1998. Proc.Biol.Soc.Wash. 111(3):568.
* 1 2 Catalogue of Life (anglès)
* 1 2 Plecoptera Species File (Version 1.1/4.0) (anglès)
* ↑ Global Species Arxivat 2016-03-03 a Wayback Machine. (anglès)
* ↑ «The Anacroneuria of Costa Rica and Panama (Insecta: Plecoptera: Perlidae). Los Anacroneuria de Costa Rica y Panamá (Insecta: Plecoptera: Perlidae)». Arxivat de l'original el 2016-03-04. [Consulta: 21 novembre 2011].

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Froehlich, 2010. Illiesia 6(12):157.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 21 novembre 2011].

## Enllaços externs

* Encyclopedia of Life (anglès)
* Perlidae Species Listing (anglès)
# Valerio Piva

Valerio Piva (Ceresara, Màntua, Llombardia, 5 de juliol de 1958) va ser un ciclista italià, professional entre 1982 i 1991.
Un cop retirat dirigí diferents equips ciclistes i actualment està al capdavant de l'equip BMC Racing Team.

## Palmarès

* 1980
** Vencedor d'una etapa de la Cursa de la Pau

### Resultats al Giro d'Itàlia

* 1983. 112è de la classificació general
* 1986. 59è de la classificació general
* 1987. 74è de la classificació general
* 1988. 100è de la classificació general

### Resultats al Tour de França

* 1990. 109è de la classificació general

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Roy Atwell

Roy Atwell (Syracuse, Nova York, 2 de maig del 1878 - Nova York, 6 de febrer del 1962) fou un actor, comediant i compositor estatunidenc. Es formà a l'Escola d'Actuació Sargent, i va aparèixer en 34 pel·lícules entre el 1914 i el 1947. Així com el seu cinema, va aparèixer en diverses produccions de Broadway, incloent La petita senyora, La mímia Món, El Firefly, i Com és la teva salut?. Fou membre de la llista Fortune de Gallo San Carlo Opera Company, i s'uní a l'ASCAP el 1957. Roy Atwell, fill de Joseph Addison Atwell, és un descendent directe de Joseph Atwell, un soldat de la guerra revolucionària que el 1792 comprà terres a la via militar a l'estat de Nova York, que era llavors la frontera, i va construir-hi una casa en el que avui es coneix com a "Forat de Pompeia del sud de Siracusa a Nova York", prop de Cazenòvia.

## Filmografia

* 1947: Where There's Life (Venedor)
* 1946: Gentleman Joe Palooka
* 1946: People Are Funny (Mr. Pippensiegal)
* 1942: The Fleet's In (Arthur Sidney)
* 1937: Snow White and the Seven Dwarfs (Doc)
* 1937: Behind the Mike (Vale)
* 1937: Varsity Show (Prof. Washburn)
* 1936: The Harvester (Jake Eben)
* 1933: Crashing the Gate
* 1926: The Outsider (Jerry Sidon)
* 1923: Souls for Sale (Arthur Tirrey)
* 1922: Red Hot Romance (Jim Conwell)
* 1922: Don't Get Personal (Horace Kane)
* 1922: Grand Larceny (Harkness Boyd)
* 1922: South of Suva (Marmaduke Grubb)
* 1922: The Heart Specialist

## Enllaços externs

* Web dedicat a Roy Atwell (anglès)
# Ferriandrosita-(La)

La ferriandrosita-(La) és un mineral de la classe dela silicats que pertany al grup de l'al·lanita.

## Característiques

La ferriandrosita-(La) és un sorosilicat de fórmula química {Mn$^{2+}$La}{Fe$^{3+}$AlMn$^{2+}$}(Si₂O₇)(SiO₄)O(OH). Va ser aprovada com a espècie vàlida per l'Associació Mineralògica Internacional l'any 2013. Cristal·litza en el sistema monoclínic.
Segons la classificació de Nickel-Strunz, hauria de pertànyer a "09.B - Estructures de sorosilicats amb grups barrejats de SiO₄ i Si₂O₇; cations en coordinació octaèdrica [6] i major coordinació» juntament amb els següents minerals: al·lanita-(Ce), al·lanita-(La), al·lanita-(Y), clinozoisita, dissakisita-(Ce), dol·laseïta-(Ce), epidota, epidota-(Pb), khristovita-(Ce), mukhinita, piemontita, piemontita-(Sr), manganiandrosita-(La), tawmawita, manganipiemontita-(Sr), ferrial·lanita-(Ce), clinozoisita-(Sr), manganiandrosita-(Ce), dissakisita-(La), vanadoandrosita-(Ce), uedaïta-(Ce), epidota-(Sr), al·lanita-(Nd), ferrial·lanita-(La), åskagenita-(Nd), zoisita, macfal·lita, sursassita, julgoldita-(Fe2+), okhotskita, pumpel·lyïta-(Fe$^{2+}$), pumpel·lyïta-(Fe$^{3+}$), pumpel·lyïta-(Mg), pumpel·lyïta-(Mn$^{2+}$), shuiskita, julgoldita-(Fe$^{3+}$), pumpel·lyïta-(Al), poppiïta, julgoldita-(Mg), ganomalita, rustumita, vesuvianita, wiluïta, manganovesuvianita, fluorvesuvianita, vyuntspakhkita-(Y), del·laïta, gatelita-(Ce) i västmanlandita-(Ce).
L'exemplar que va servir per a determinar l'espècie, el que es coneix com a material tipus, es troba conservat a les col·leccions mineralògiques del Museu Nacional de la Natura i la Ciència de Tòquio (Japó), amb el número d'espècimen: nsm m-43920.

## Formació i jaciments

Va ser descoberta al dipòsit de manganès de Shobu, que es troba a la ciutat d'Ise, a la prefectura de Mie (Japó), on es troba en filonets de tefrita i calcita que tallen un dipòsit estratiforme de ferromanganès. Aquest dipòsit és l'únic indret de tot el planeta on ha estat descrita aquesta espècie mineral.

## Referències

* ↑ «Ferriandrosite-(La)» (en anglès). Mindat. [Consulta: 18 setembre 2021].
# Festival Internacional de Música d'Echternach

El Festival Internacional de Música d'Echternach és un festival de música internacional que té lloc al maig i juny de cada any des de 1975 a Echternach a l'est de Luxemburg.
A més a més de música clàssica, obres modernes s'escolten a la Basílica de Sant Willibrord del segle xviii i a l'església de St. Peter i St. Paul. Des del 2008, també se celebra un festival de jazz al setembre i octubre. Artistes internacionals de renom, com Yehudi Menuhin, Gidon Kremer, Mstislav Rostropóvitx, Maurice André, Dietrich Fischer-Dieskau, Yo-Yo Ma, Bobby McFerrin o Jordi Savall han participat en el marc d'aquest festival. El festival presenta música medieval i clàssica al costat del jazz i d'altres músiques del món.

## Vegeu també

* Open Air Field

## Referències

* ↑ «Historique du Festival International Echternach». Festival Internatiol Echternach. Arxivat de l'original el 2015-09-21. [Consulta: 26 octubre 2015].
* ↑ «Festival International Echtternach» (en anglès/francès/alemany). [Consulta: 26 octubre 2015].
# Ammoni (ambaixador ptolemaic)

Ammoni (en grec antic: Ἀμμώνιος, llatí: Ammonius) fou l'ambaixador que el rei Ptolemeu XII Auletes va enviar a Roma el 56 aC per demanar ajut per sotmetre els alexandrins que s'havien revoltat contra el rei, segons que diu Ciceró.
Probablement és el mateix Ammoni que també Ciceró esmenta el 44 aC com un dels agents de Cleòpatra VII.

## Referències

* ↑ Ciceró. Epistulae ad familiares I,1
* ↑ Ciceró. Epistulae ad Atticum XV, 15
* ↑ Ammonius or Hammonius a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 146
# Banda nord-oest de la Nació Xoixon

La Banda nord-oest de la Nació Xoixon és una tribu reconeguda federalment dels xoixons situada al cantó de Box Elder (Utah). També és coneguda com la Banda nord-oest dels Indis Xoixons.

## Reserva

La reserva de la tribu, la reserva Washakie, situada a la vora de la frontera Utah-Idaho, té una extensió de 189 acres.

## Govern

La seu de la tribu es troba a Brigham City, però també té una oficina tribal a Pocatello (Idaho). La tribu és regida per un consell tribal de set membres escollits democràticament. El cap tribal actual és Jason S. Walker.
La Banda nord-oest de la Nació Xoixon ratificà llur constitució l'agost de 1987.

## Desenvolupament econòmic

El 2008 la Banda Nord-oest va començar la construcció d'una planta geotèrmica de 100 megawatts a prop de Honeyville (Utah), prop de la frontera entre Utah i Idaho.

## Idioma

Tradicionalment la Banda nord-oest de la Nació Xoixon parla el dialecte septentrional de la llengua xoixon, que s'escriu en alfabet llatí.

## Referències

* 1 2 3 4 "Northwestern Band of Shoshone Tribal Profile." Utah Division of Indian Affairs. Retrieved 6 June 2013.
* ↑ Pritzker 242
* 1 2 "Shoshoni." Ethnologue. Retrieved 6 June 2013.
* 1 2 Pritzker 239
* 1 2 "Shoshone tribe breaks ground on geothermal plant." Arxivat 2015-09-24 a Wayback Machine. News from Indian Country. October 2008. Retrieved 6 June 2013.
* ↑ "Tribal Council." Arxivat 2013-06-03 a Wayback Machine. Northwestern Band of the Shoshone Nation. Retrieved 6 June 2013.

## Bibliografia

* Pritzker, Barry M. A Native American Encyclopedia: History, Culture, and Peoples. Oxford: Oxford University Press, 2000. ISBN 978-0-19-513877-1.

## Enllaços externs

* Northwestern Band of the Shoshone Nation Arxivat 2013-08-16 a Wayback Machine., web oficial
# Roy (Nou Mèxic)

Roy és una població dels Estats Units a l'estat de Nou Mèxic. Segons el cens del 2000 tenia 304 habitants.

## Demografia

Segons el cens del 2000, Roy tenia 304 habitants, 150 habitatges, i 88 famílies. La densitat de població era de 57,5 habitants per km².
Dels 150 habitatges en un 20% hi vivien nens de menys de 18 anys, en un 45,3% hi vivien parelles casades, en un 10% dones solteres, i en un 41,3% no eren unitats familiars. En el 38% dels habitatges hi vivien persones soles el 24% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,03 i el nombre mitjà de persones que vivien en cada família era de 2,67.
Per edats la població es repartia de la següent manera: un 17,8% tenia menys de 18 anys, un 5,3% entre 18 i 24, un 15,1% entre 25 i 44, un 27,3% de 45 a 60 i un 34,5% 65 anys o més.
L'edat mediana era de 52 anys. Per cada 100 dones de 18 o més anys hi havia 98,4 homes.
La renda mediana per habitatge era de 21.111 $ i la renda mediana per família de 41.667 $. Els homes tenien una renda mediana de 31.250 $ mentre que les dones 20.179 $. La renda per capita de la població era de 17.651 $. Aproximadament l'11,7% de les famílies i el 15,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Roy». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Roy». American Fact Finder. Oficina del Cens dels Estats Units, 12-01-2010.
Viccionari
# Festival Internacional de Jazz de Luanda

El Festival Internacional de Jazz de Luanda, també conegut com a Luanda Jazz Fest, és un festival de jazz que se celebra anualment des de 2009 a Luanda, Angola.

## Antecedents

Te lloc al Cine Atlantico a finals de juliol i començaments d'agost, tot i ser un festival força jove ha atret a músics llegendaris com McCoy Tyner, Gary Bartz, George Benson, Dee Dee Bridgewater, Cassandra Wilson, Joe Sample, Randy Crawford, Abdullah Ibrahim, Manu Dibango i els Yellowjackets. També hi han participat músics angolesos internacionals com Ricardo Lemvo, Afrikkanitha, Sandra Corderio, Dodo Miranda i Toto i el guitarrista moçambiquès Jimmy Dludlu.

## Referències

* ↑ The Luanda International Jazz Festival is launched in Luanda, Angola a sahistory.org.za
* ↑ «Luanda International Jazz Festival». Arxivat de l'original el 2017-12-01. [Consulta: 22 novembre 2017].
* ↑ Luanda international jazz festival set for July, ANGOP, 8 de juliol de 2011
* ↑ Musician highlights Luanda Jazz Festival, ANGOP, 3 d'agost de 2009

## Enllaços externs

* Web oficial Arxivat 2012-03-17 a Wayback Machine.
* Fotografies de l'edició de 2012 Arxivat 2017-12-01 a Wayback Machine.
# Diane Lockhart

Diane Lockhart és un personatge de la sèrie televisiva de la CBS The Good Wife representada per l'actriu Christine Baranski, que ha rebut bones crítiques per la seva actuació, en ser nomenada sis cops consecutius als premis Emmy a la millor actriu secundària en sèrie dramàtica. El personatge retorna com a protagonista principal en la sèrie derivada The Good Fight.

## Rerefons

Sòcia sènior en el seu bufet d'advocats, Diane és una campiona liberal en els temes de gènere i té, per tant, opinions fermes sobre molts assumptes, incloent una aversió extrema a les armes i a la violència (tot i que en un fil de la trama té una relació sentimental amb un expert en balística de tendència política conservadora). Parla un francès fluid i sembla tenir una vida social activa. Entre els seus amants hi ha Kurt McVeigh, un expert en armes de foc i republicà conservador, de qui Diane s'enamora malgrat les seves opinions polítiques contràries i la seva aversió a les armes. Finalment es casen.
Tot i que inicialment és escèptica respecte les habilitats d'Alicia Florrick com a advocada quan s'uneix a l'empresa, Diane esdevé una espècie de mentora per ella. Però ho fa amb una certa distància, i el seu suport sovint ve com un consell críptic que simplement indica a l'Alícia la direcció correcta. Quan creu que algú s'equivoca, mai no dubta a dir-li-ho. Diane es troba sovint en la disjuntiva entre donar suport a l'Alícia o al Cary Agos quan competeixen.

## Seqüela

Baranski va reprendre el seu paper en l'spin-off, The Good Fight, juntament amb Cush Jumbo repetint en el seu paper de Lucca Quinn. A diferència de The Good Wife, després de l'emissió de l'episodi pilot la sèrie s'emetria per la CBS All Access en comptes de la CBS network.
Com en la sèrie mare, Diane és un personatge central de la sèrie, que gira a l'entorn de la fillola i col·lega de Diane, que és la filla d'un amic seu de la universitat que s'ha fet ric en la banca i que té una vida familiar complicada.

## Referències

* ↑ «Here's why Diane Lockhart is the best character on 'The Good Wife'». [Consulta: 3 abril 2016].
* ↑ «Christine Baranski». [Consulta: 3 abril 2016].
* ↑ Andreeva, Nellie. «‘The Good Wife’ Spinoff A Go At CBS All Access», May 18, 2016. [Consulta: July 10, 2016].
* ↑ Ward, Rachel. «The Good Wife spin-off: Christine Baranski to star, plus all you need to know about the new show». [Consulta: 10 juliol 2016].
# Ancients

Ancients, en català Els Antics, (també coneguts com a Shoreham Ancients), eren un grup d'artistes anglesos joves i altres persones que es van reunir al voltant de 1824 per la seva atracció a l'art arcaic i l'admiració per l'obra de William Blake (1757-1827), que era una generació o dues més vell que els integrants del grup. Alguns dels membres més destacats van ser Samuel Palmer, George Richmond i Edward Calvert. A excepció de Palmer, la gran part de membres eren estudiants de la Reial Acadèmia de les Arts. Es reunien a l'apartament de Blake, anomenada la "Casa de la intèrpret" i a la casa de Samuel Palmer al llogaret de Kent, Shoreham. The Ancients va tenir poc impacte en l'escena artística anglesa durant els deu anys més o menys que el grup va continuar, però diversos membres van esdevenir posteriorment artistes més coneguts, i l'interès en el grup ha augmentat gradualment des de finals del segle xix.

## Membres

* Edward Calvert (1799–1883);
* Frederick Tatham (1805–1878);
* Samuel Palmer (1805–1881);
* George Richmond (1809–1896)
* Francis Oliver Finch (1802–1862);
* Henry Walter (c. 1786 – 1849);
* Welby Sherman;

## Referències

* ↑ Timothy Wilcox, Samuel Palmer (London: Tate, 2005), 18.
* ↑ Diccionario de Arte I. Barcelona: Spes Editorial SL (RBA), 2003, p.. ISBN 84-8332-390-7 [Consulta: 6 novembre 2014].
* ↑ Palmer, Samuel. «Francis Oliver Finch, In Memoriam». A: Gilchrist, A. Life of William Blake. 2. 2a edició. Londres: Macmillan, 1880. «Printed as a Note in First Edition, Vol. I. p. 298.»
# Banda estreta

Les connexions de banda estreta a Internet fan referència a un tipus de connexió que utilitza una amplada de banda molt reduït. La connexió més típica de banda estreta que existeix és la connexió per mòdem telefònic. Un mòdem adapta els senyals informàtics produïts per l'ordinador a un altre tipus de senyal que pot ser enviat per la línia telefònica; igualment converteix el senyal que arriba a través de la línia telefònica en informació comprensible per a l'ordinador.
Els mòdems telefònics realitzen la comunicació en l'espai de freqüències disponible per a una trucada. Aquest espai és molt reduït, cosa que provoca que la velocitat de connexió no superi els 56 kbps (kilobits per segon). Degut a la baixa velocitat que s'aconsegueix, aquest tipus de connexió rep el nom de banda estreta.
Des de fa uns anys, les connexions per banda estreta estan sent substituïdes per modernes connexions de major amplada de banda (anomenades connexions de banda ampla). El fet de no haver d'utilitzar l'espai de freqüències de veu fa que la capacitat pugui ser de 128 kbps o superior. A més, les connexions de banda ampla permeten mantenir la connexió a Internet al mateix temps que s'utilitza la línia telefònica. Les connexions de banda ampla més populars són l'ADSL i les de Cablemòdem.

## Ultra Banda estreta

UNB (Ultra NarrowBand) és un cas especial de banda estreta on l'amplada de banda és molt petita (< 1KHz) amb l'objectiu de poder emetre amb gran potència de pic i aconseguir gran abast (5Km en zones urbanes i 25Km en altres zones)

## Vegeu també

* Banda ampla
* Amplada de banda

## Referències

* ↑ «What’s the Difference Between Broadband and Narrowband RF Communications?» (en anglès). microwave&rf. [Consulta: 19 febrer 2017].
* ↑ «What is Narrowband? - Definition from Techopedia» (en anglès). Techopedia.com.
* ↑ «Wide band vs Narrow band communication» (en anglès). electronics.stackexchange.com. [Consulta: 19 febrer 2017].
* ↑ «WAN - Ultra-Narrow Band (UNB) - M2COMM» (en anglès). M2COMM, 09-03-2017. Arxivat de l'original el 2017-03-12 [Consulta: 9 març 2017]. Arxivat 2017-03-12 a Wayback Machine.
# Sableye

Sableye és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus sinistre i fantasma.
Segons GamesRadar+, el disseny d'aquest Pokémon es basa en els presumptes extraterrestres vistos a Kentucky en l'encontre de Kelly-Hopkinsville (1955), un dels encontres amb extraterrestres més famosos del segle xx.

## Referències

* ↑ «Pokémon Franchise Approaches 150 Million Games Sold» (en anglès). PR Newswire. Nintendo, 04-10-2005 [Consulta: 21 setembre 2020].
* ↑ Sullivan, L. «17 Pokemon based on real-world mythology» (en anglès). GamesRadar+, 4 febrer 2014. [Consulta: 9 setembre 2021].

## Enllaços externs

* Sableye a Bulbapedia (anglès)
Espècies de Pokémon :
# Feiïta

La feiïta és un mineral de la classe dels òxids. Rep el nom en honor de Yingwei Fei, mineralogista del Laboratori de Geofísica de la Carnegie Institution for Science, per les seves nombroses contribucions a la mineralogia d'alta pressió i a la física mineral.

## Característiques

La feiïta és un òxid de fórmula química Fe$^{2+}$₂(Fe$^{2+}$Ti$^{4+}$)O₅. Va ser aprovada com a espècie vàlida per l'Associació Mineralògica Internacional l'any 2018, sent publicada en el mes de març de 2021. Cristal·litza en el sistema ortoròmbic.
L'exemplar que va servir per a determinar l'espècie, el que es coneix com a material tipus, es troba conservat a la col·lecció de meteorits marcians E. Stolper de la divisió de ciències geològiques i planetàries de l'Institut Tecnològic de Califòrnia, a Pasadena (Califòrnia).

## Formació i jaciments

Va ser descoberta al meteorit marcià Shergotty, un meteorit caigut sobre el districte de Gaya (Bihar, Índia) el 25 d'agost de 1865. Aquest meteorit és l'únic indret on ha estat descrita aquesta espècie mineral.

## Referències

* ↑ «Feiite» (en anglès). Mindat. [Consulta: 10 març 2022].
* ↑ Ma, C. ; Tschauner, O. ; Beckett, J. R. ; Prakapenka, V. «Discovery of Feiite (Fe2+2(Fe2+Ti4+)O5) and Liuite (GdFeO3-Type FeTiO3), Two New Shock-Induced, High-Pressure Minerals in the Martian Meteorite Shergotty». 52nd Lunar and Planetary Science Conference, held virtually, 15-19 March, 2021. LPI Contribution No. 2548, id.1681, 01-03-2021 [Consulta: 8 juliol 2023].
* ↑ «Shergotty Martian meteorite, Gaya District, Bihar, India» (en anglès). Mindat. [Consulta: 10 març 2022].